open-index/open-wikipedia-markdown huggingface dataset:
Sergej Kohut

JUDr. **Sergej Kohut** (; * 22. marec 1940, Užhorod, Ukrajinská SSR, Sovietsky zväz) je slovenský sudca Ústavného súdu SR. Za sudcu Ústavného súdu bol vymenovaný prezidentom 16. februára 2007. Jeho právnou špecializáciou je správne právo.

## Profesná kariéra
* 1962 – vyštudoval Právnickú fakultu Univerzity Komenského v Bratislave. 
* 1968 – obhájil titul doktora práv a nastúpil na Okresný súd v Prešove ako čakateľ. Presunuli ho na Okresný súd v Banskej Bystrici a po vymenovaní za sudcu ho pridelili na Krajského súdu v Banskej Bystrici. Z politických dôvodov bol donútený odísť z justície. Neskôr pôsobil ako advokát vo Zvolene, odkiaľ taktiež musel z politických príčin odísť. 
* 1975 – bol perzekvovaný
* 19811990 – podnikový právnik
* 1990 – bol rehabilitovaný a nastúpil ako sudca na Krajský súd v Banskej Bystrici. Neskôr sa stal námestníkom Ministerstva spravodlivosti SR. 
* 19921994 – sudca Najvyššieho súdu Slovenskej republiky. 
* 1994 – štátny tajomník Ministerstva spravodlivosti Slovenskej republiky.
* 19952007 – sudca Najvyššieho súdu SR. Počas tejto doby bol aj predsedom Správneho kolégia Najvyššieho súdu.

V roku 2002 kandidoval ako protikandidát Štefana Harabina na post predsedu Najvyššieho súdu SR. 

## Referencie

## Externé odkazy
* Ústavný súd - profily sudcov

Kategória:Osobnosti z Užhorodu
Kategória:Sudcovia Ústavného súdu SR
Kategória:Sudcovia Najvyššieho súdu SR
Kategória:Slovenskí sudcovia
Kategória:Slovenskí politici
Kategória:Štátni tajomníci Ministerstva spravodlivosti Slovenskej republiky
Kategória:Politicky prenasledovaní na Slovensku
Typologický frazeologický model

**Typologický frazeologický model** je všeobecno-abstraktná štruktúrna al. štruktúrno-sémantická konštrukcia, spoločná pre viaceré jazyky, príbuzné i nepríbuzné, nerovnakého pôvodu. Porov. areálový opis frazeológie.

Kategória:Frazeológia
Kategória:Literárne pojmy
Synsémantická frazéma

**Synsémantická frazéma** je frazéma, ktorá je funkčný ekvivalent príslušných synsémantických gramatických slovných druhov, ako sú predložky, spojky, častice a tiež citoslovcia. Op. autosémantické frazémy. 

Kategória:Frazeológia
Kategória:Literárne pojmy
Univerzálny ľudský zmysel frazém

**Univerzálny ľudský zmysel frazém** je túto extrapoláciu povahy frazém dovoľuje podľa všetkého fakt univerzálií samého ľudského rodu, ako ju skúma a dosvedčuje historická antropológia. Vo frazeológii to – proti nepopierateľnej idiomatickosti a autochtónnosti frazém – dotvrdzuje sám ich semiotický zmysel, spočívajúci v dôraze na autentickom chápaní životných situácií. V ich interpretácií sa síce tak alebo onak odráža pocit vernosti pomyselnému celkovému zmyslu seba, vlastnej komunity, no pritom sa neustále myslí na "človeka vôbec", človeka v zmysle hodnôt, ktoré sa mu pripisovali počnúc od renesancie v súhrnnom pojme "humanity". Ľudia však v sebe odjakživa pociťovali tento pojem ako fenomén solidarity s inými. V samých frazémach sa to odráža vo fakte, že ako subjekt konania v situáciách modelovaných frazémami sa uvádza pomenovanie "človek". A cíti sa aj bez tohto výslovného vyjadrenia. Frazeológia v jednotlivých ľudských spoločenstvách stelesňuje vlastne zmysel ľudského života, človeka a ľudstva, a to napríklad aj v tzv. laxných frazémach (p.), aspoň per negationem: *bližšia košeľa ako kabát*. 

Kategória:Frazeológia
Kategória:Literárne pojmy
Useknutie frazémy

**Useknutie frazémy** je jeden z produktívnych aktualizačných zásahov (p.) do zloženia frazémy. Takýto zásah zvyčajne výrazne zasahuje aj významovú platnosť frazémy (je to teda zreteľná aktualizácia), ale v istých prípadoch, keď aj zvyšková časť frazémy nesie ten istý význam, aký mala frazéma ako celok, môže sa stať takýto postup východiskom pre derivovanie samostatnej frazémy. Postup tohto druhého typu je dosť bežný pri uplatňovaní najmä prísloví a porekadiel so súvetnou stavbou v publicistike, napr. *Koľko rečí vieš..., Ako si ustelieš..*. Cieľom takejto operácie nie je meniť význam frazémy, ale skôr iba vypustenie nepotrebných zložiek, pretože pri všeobecnej známosti prísloví a porekadiel si každý chýbajúcu časť ľahko doplní (je príznačné, že takýto postup sa uplatňuje iba pri všeobecne známych prísloviach a porekadlách). Niektoré prípady takéhoto useknutia sa už všeobecne akceptovali, a tým sa vlastne derivovala nová frazéma. Porov.: *Tichá voda brehy myje (podmýva) – tichá voda*; *Zakázané ovocie najlepšie chutí – zakázané ovocie.* 

Kategória:Frazeológia
Kategória:Literárne pojmy
Úslovie

**Úslovie** je 
* V staršej paremiologickej teórii pomenovanie pre bližšie nedefinovaný žáner, ktorý sa iba vo všeobecnosti vydeľoval tým, že nebol uceleným výrokom ako príslovie alebo porekadlo. O tom, že sa úslovie presne nikdy nevymedzovalo, najlepšie svedčí fakt, že napríklad v základnej zbierke našich parémií, v Zátureckého Slovenských prísloviach, porekadlách a úsloviach, sa úslovia nikdy neuvádzajú samostatne, ale vždy iba pod dvojitým názvom spolu s prísloviami alebo porekadlami, teda napr.: Príslovia a úslovia, Porekadlá a úslovia. 
* Novšia teória robila pokusy inkorporovať tento zabehaný, ale funkčne "vyprázdnený" názov do novej sústavy termínov, a to v rozličnej platnosti (najčastejšie ako názov pre menné jednotky), ale názov sa už nejako produktívnejšie neujal. 
* V časti folkloristickej (paremiologickej) literatúrny funguje názov úslovie (popri názvoch príslovie a porekadlo) ako súborný paremiologický názov pre všetky frazémy, ktoré nemajú vetnú povahu, nie sú uceleným výrokom. 

Kategória:Frazeológia
Kategória:Literárne pojmy
Milan Ľalík

**Milan Ľalík** (* 11. september 1953) je bývalý slovenský sudca, od februára 2007 do februára 2019 sudca Ústavného súdu SR, kde vykonával funkciu podpredsedu. Do funkcie bol vymenovaný prezidentom SR 16. februára 2007.

Do zvolenia za ústavného sudcu bol sudcom Najvyššieho súdu SR a v rokoch 2002 až 2007 aj členom Súdnej rady SR.

## Referencie

Kategória:Sudcovia Ústavného súdu SR
Kategória:Sudcovia Najvyššieho súdu SR
Kategória:Členovia Súdnej rady SR
Ustálené slovné spojenie

**Ustálené slovné spojenie** alebo **viazané slovné spojenie** alebo **slovné spojenie** je prvé označenie predmetu frazeológie. Na začiatku frazeologických výskumov našli svoje uplatnenie tam, kde bolo potrebné zdôrazniť opozíciu – ustálené slovné spojenie – voľné slovné spojenie. Neskôr sa začalo rozlišovať ustálené spojenie v širšom význame (t. j. všetky slovné spojenia vyznačujúce sa ustálenosťou) a ustálené spojenia v užšom zmysle (patrili sem najmä slovné spojenia ustálenej povahy). Termínu ustálené slovné spojenie istý čas konkurovali aj príbuzné pojmy – ustálený výraz a ustálený zvrat (p.). Presne sa však neterminologizovali, a tak ostali jeho voľnejšími synonymami. Doposiaľ sa využívajú najmä pri popularizačnom výklade, kde sa pripúšťa pomerne voľné zamieňanie presných terminologických pomenovaní. 

Kategória:Frazeológia
Kategória:Literárne pojmy
Ustálená jednoslovná metafora

**Ustálená jednoslovná metafora** je proti jednoslovnej frazéme, ktorá sa vyznačuje istým stupňom idiomatickosti, t. j. istým akcentom životnej múdrosti, vďaka čomu sa všeobecne uznáva a používa, jednoslovná metafora nemá charakter tohto uznania a všeobecného používania. Je "príležitostná". Pri častejšom používaní sa rýchlo opotrebúva, takpovediac "vypáchne" a odumiera. Ak sa predsa len frekventuje, stráca štandardizovaním obraznosť a lexikalizuje sa. Pravda, presných hraníc tu niet, a jazyk ich ani nepozná. To však neznamená, že tieto dve kvality nemajú svoje vyhranené gravitačné centrá. Porov. jednoslovná frazéma. 

Kategória:Frazeológia
Kategória:Literárne pojmy
Ustálené prirovnanie

**Ustálené prirovnanie** je prostriedok obrazného vyjadrovania. Patrí medzi neparemiologické ustálené výrazy. Neoznačuje predstavu menom, ale istým druhom opisu. Svojou povahou je blízke metafore. Ustáleným prirovnaním sa reálne neprirovnáva, význam je tu intenzifikačný, resp. názorový. Pre túto okolnosť viaceré ustálené prirovnania strácajú aj prirovnávaciu formu a menia sa na nekomparatívne frazeologické jednotky: *jesť ako za dvoch → jesť za dvoch, meniť farby ako chameleón → meniť farby *a pod*. *Ustálené prirovnania treba odlišovať od aktuálnych prirovnaní. Pri rozbore prirovnania a pri určovaní hraníc jeho zloženia je potrebné rešpektovať základnú všeobecnú trojčlennú schému prirovnania: comparandum = prirovnávaná časť (to, čo sa prirovnáva) – tertium comparationis = porovnávací základ (spoločný kvalitatívny znak, na základe ktorého sa prirovnáva) – comparatum = prirovnávajúca časť (to, k čomu sa prirovnáva). 

## Literatúra
* E. Kučerová, 1980; J. Mlacek, 1970; E. Smiešková, 1970. 

Kategória:Frazeológia
Kategória:Literárne pojmy
Ustálený obrat

**Ustálený obrat** je jeden zo starších, tradičných názvov pre frazému. Názov sa zamieňal s názvami ustálený výraz (p.) a ustálený zvrat (p.), hoci niekedy sa aj diferencovali (ustálený obrat sa najčastejšie chápal buď ako nadradený pojem pre ďalšie dva uvedené názvy alebo ako rovnocenný s názvom ustálený zvrat). Boli to tradičné domáce názvy pre jednotky, ktoré sú v novšej teórii základnými prvkami frazeológie. Názov ustálený obrat nebol – podobne ako ďalšie uvedené názvy – presne a dôsledne terminologizovaný. 

Kategória:Frazeológia
Kategória:Literárne pojmy
Ustálený výraz

**Ustálený výraz** je jeden zo starších názvov pre frazému alebo pre niektorý jej typ (najčastejšie sa sem zaraďovali neslovesné ustálené slovné spojenia). Porov. aj ustálený obrat.

Kategória:Frazeológia
Kategória:Literárne pojmy
Ustálený zvrat

**Ustálený zvrat** je jeden zo starších názvov pre frazému alebo pre niektorý jej typ. Najčastejšie sa do ustáleného zvratu zaraďovali slovesné ustálené spojenia. Porov. aj ustálený obrat.

Kategória:Frazeológia
Kategória:Literárne pojmy
Vnútorná valencia

**Vnútorná valencia** je valencia slov ako komponentov frazémy, t. j. schopnosť slov spájať sa s inými slovami takým osobitým spôsobom, ktorý umožňuje vznik ustáleného a obrazného spojenia s jeho špecifickou expresívnosťou, teda vznik frazémy ako istého uzavretého celku. Porovnaj aj valencia, valencia vonkajšia, distribúcia frazém. 

## Literatúra
* J. J. Avaliani, l979. 

Kategória:Frazeológia
Kategória:Literárne pojmy
Variant frazémy

**Variant frazémy** je jedna z existujúcich ustálených podôb frazémy, pri ktorej sa aj napriek rozdielom od iných podôb zachováva identita frazémy, zachováva sa jej význam i jej obraznosť. Variant frazémy sa líši od paradigmatických foriem (p.) a paradigmatických radov (p.) frazémy, na druhej strany od frazeologických synoným (p.) a napokon aj od frazeologických derivátov (p.). Požiadavka zachovania identity frazémy, najmä jej významu znamená, že rozdielnosť, premenlivosť podôb sa dotýka iba formálneho stvárnenia frazémy. Formálne rozdiely medzi podobami frazémy možno posudzovať z rozličných aspektov, a tak aj prístupov k triedeniu variantov je viacej. Varianty možno deliť:
* a) podľa vzťahu k spisovnosti – potom sa vydeľujú spisovné (kodifikované) varianty frazémy a nespisovné varianty frazémy, v rámci ktorých sa tiež vydeľuje viacej typov: slangový variant, nárečový variant),
* b) podľa časovej osi: historický variant frazémy a súčasný variant frazémy,
* c) podľa zemepisnej rozšírenosti zemepisný variant,
* d) podľa štruktúrneho hľadiska – teda podľa roviny vo výstavbe frazémy, na ktorej sa zmeny prejavujú, tu sa vydeľuje najmä morfologický variant frazémy, syntaktický variant frazémy a lexikálny variant frazémy. Ak sa prihliada na viaceré stránky tejto premenlivosti súčasne, alebo ak sa zmeny prejavujú pri štruktúrnom prístupe odrazu na dvoch rovinách, vydeľujú sa jednak špecializované druhy variantov (napr. historický morfologický variant, zemepisný lexikálny variant atď.) a jednak komplexný alebo kombinovaný variant frazémy (p.). 

Kategória:Frazeológia
Kategória:Literárne pojmy
Verbalizačná frazéma

**Verbalizačná frazéma** je v českej frazeologickej teórii J. V. Bečku jeden zo základných funkčných typov frazém, ktorý sa vyznačuje tým, že už z hotovej mennej jednotky alebo aj zo samostatného (najmä abstraktného) slova pridaním slovesnej zložky utvára obrazné slovesné vyjadrenie, napr. *dobrá nálada – byť v dobrej nálade, tieseň – byť v tiesni, dôvera – získať (stratiť) dôveru, dojem – mať dojem *a pod. 

Kategória:Frazeológia
Kategória:Literárne pojmy
Viacslovnosť frazémy

**Viacslovnosť frazémy** je jedna z elementárnych vlastností frazémy, ktorá predpokladá, že frazéma sa musí skladať aspoň z dvoch slovných komponentov. V začiatočnej fáze moderného frazeologického výskumu sa záväzne počítalo s prítomnosťou aspoň dvoch pôvodne plnovýznamových slov v zložení frazémy. Rozpracovanie problematiky fakultatívnych zložiek priviedlo k vydeleniu minimálnych frazém, ktoré majú síce dva (tri) komponenty, ale iba jeden z nich je pôvodným plnovýznamovým slovom. Zdanlivo požiadavke viacslovnosti odporuje návrh F. Miku, aby sa k frazémam priradili aj jednoslovné metafory typu *začať si niečo s niekým*, slang. *vybehnúť s niekým, mať s niekým niečo *a pod. Záväzná prítomnosť alternantov (p.) ukazuje, že príslušný frazeologický význam platí len za potenciálnej prítomnosti ďalšej zložky (ďalších zložiek), ktorú možno označiť ako potenciálny člen frazémy (p.). Aj tu sa teda predpokladá prítomnosť aspoň dvoch zložiek, hoci jedna z nich je špecificky zastúpená. Ako viaczložkovosť sa modifikovane prijíma táto vlastnosť aj pri tých frazeologických koncepciách, ktoré hovoria o frazeológii napr. v oblasti morfologického tvaru alebo v zloženom slove (napr. v koncepcii F. Čermáka, keď sa za základné kritérium frazeologizovanosti pokladá anomália spojenia, teda nielen spojenia slov, ale aj spojenia morfém, spojenia zložiek v kompozitách atď.) 

Kategória:Frazeológia
Kategória:Literárne pojmy
Viacvrcholová frazéma

**Viacvrcholová frazéma** je frazéma pozostávajúca najmenej z dvoch pôvodne plnovýznamových slov: *stratiť hlavu, pozerať na svet cez ružové okuliare. nemať dňa ani noci*. Osobitnú skupinu týchto frazém tvoria tautologické, resp. reduplikačné frazémy, ktoré vznikli opakovaním toho istého slova v nezmenenej alebo čiastočne pozmenenej podobe, alebo spojením slova s iným slovom utvoreným od toho istého koreňa: *slovo za slovom, deň čo deň, od bodky do bodky, div divúci, tma tmúca, škoda preškoda.*

## Pozri aj
* jednovrcholová frazéma

## Literatúra
* L. I. Rojzenzon, l977; S. G. Gavrin, l967. 

Kategória:Frazeológia
Kategória:Literárne pojmy
Vidové varianty frazémy

**Vidové varianty frazémy** sú frazeologické jednotky, patriace funkčne k verbálnym výrazom a odlišujúce sa navzájom v kategórii vidu dokonavosťou – nedokonavosťou slovesných komponentov, napr.: *robiť/urobiť z komára somára, kúpiť/kupovať mačku vo vreci, objavovať/objaviť Ameriku, čistiť/vyčistiť niekomu žalúdok, hádzať/hodiť niekoho do starého železa*. Existujú aj tzv. jednovidové frazémy, napr. len dok.: *zapísať si za uši, zahryznúť si do jazyka, narodiť sa v čepčeku, zabiť jednou ranou dve muchy, uzrieť svetlo sveta, otrčiť kopytá, zmiznúť po anglicky; *nedok.: *smiať sa do hrsti, držať sa maminej sukne, žiť na vysokej nohe, poznať ako svoju (vlastnú) dlaň, ležať hore bruchom, špiniť si ruky s niečím, niekým, hádzať perly sviniam, byť z lacného kraja, lízať med cez sklo, držať krok s niekým, ísť do spiša, nesiahať niekomu ani po päty, mlátiť prázdnu slamu *atď. Označenie vidové varianty frazémy má korene v názore, že na rozdiel od lexikálnych vidových párov nejde vo frazeológii o samostatné jednotky a kategória vidu sa chápe ako čisto gramatický jav (E. Kučerová, 1989). Toto chápanie má o. i. aj dôsledky na lexikografické spracovanie frazém. Iná možnosť je chápať tieto frazémy ako vidové páry so statusom samostatných jednotiek. Niekedy sa vidové tvary považujú aj za špecifický druh lexikálneho variantu, ktorý je príznačný iba pre slovesné frazémy. Jeho existencia sa odôvodňuje práve spomínaným faktom, že medzi slovesnými frazémami sú také, ktoré fungujú len v jednom (raz v dokonavom, niekedy zasa iba v nedokonavom) vide, a na druhej strane také, čo majú formu obidvoch vidov. Je napr. iba *aj keby klince z neba padali *(nie padli), rovnako zasa iba *padla *(nie padala) *kosa na kameň*, ale na druhej strane môže byť *obrátiť *aj *obracať niečo na popol *a pod. 

## Literatúra
* E. Kučerová, 1989. 

Kategória:Frazeológia
Kategória:Literárne pojmy
Vnútorná forma frazémy

**Vnútorná forma frazémy** je konkrétny obraz frazémy, založený na pôvodnej motivácii celého spojenia, vychádzajúci z priamych významov jednotlivých komponentov. V. f. motivuje druhotný (frazeologický, celostný) význam frazémy. Môže byť jasná, zreteľná, živá, napr. *čierny ako smola; držať jazyk za zubami; mať svoj kus chleba*, alebo nejasná, zastretá, zmeravená, napr. *predávať petržlen; mať maslo na hlave*. 

Kategória:Frazeológia
Kategória:Literárne pojmy
Variantnosť frazémy

**Variantnosť frazémy** je existencia viacerých podôb tej istej frazémy, pričom v každej z nich sa zachováva rovnaký význam. Variantnosť sa dotýka iba výrazovej, formálnej stránky frazémy, prípadne istých významových odtienkov medzi jednotlivými podobami. Variantnosť frazémy je dosť bežným javom. Premenlivosť sa totiž vyskytuje na rozličných rovinách výstavby frazémy. Preto sa bežne vydeľuje morfologická variantnosť (p.), syntaktická variantnosť (p.), lexikálna variantnosť (p.), pričom každá z nich má viacej druhov. Špecifickejším prípadom variantnosti frazémy je kontextová variantnosť frazémy (p.) a štylistická variantnosť frazémy (p.). Diskutabilným typom je tzv. sémantická variantnosť frazémy (p.). Porov. aj variant frazémy. 

Kategória:Frazeológia
Kategória:Literárne pojmy
Vecné a hodnotové meritum

**Vecné a hodnotové meritum** je schopnosť/vlastnosť frazémy reagovať na faktické životné a ľudské situácie, na ľudské vlastnosti, konanie a pod. a zároveň schopnosť ich hodnotiť (negatívne, pozitívne hodnotenie). 

Kategória:Frazeológia
Kategória:Literárne pojmy
Vnútorné vzťahy komponentov

**Vnútorné vzťahy komponentov** sú syntaktické vzťahy medzi zložkami vnútri frazémy. Najmä v čase, keď sa osobitná úloha pri vymedzovaní frazeológie pripisovala petrifikovanosti, hodnotili sa tieto vzťahy ako iba formálne, ako nie reálne, skutočné syntaktické, resp. syntagmatické vzťahy. Novšie rozpracovanie problematiky variantnosti frazém, ako aj zistenia o ohraničenej modelovosti početných frazém potvrdzujú, že vo väčšine prípadov ani vo frazeológii nejde iba o formálne vzťahy, ale že sú to reálne syntaktické vzťahy. Novšie teórie teda posudzujú túto otázku komplexnejšie: na jednej strane pripúšťajú, že v istých celkom petrifikovaných spojeniach sú tieto vzťahy umŕtvené, naozaj iba formálne, na druhej strane zisťujú, že pri väčšine frazém existujú medzi zložkami živé syntagmatické vzťahy, pravda, oproti oblasti voľných spojení značne modifikované, resp. limitované (nemožno robiť napr. všetky tie ich transformácie, aké sú možné v oblasti istých voľných spojení). Preto sa podľa iných teoretických koncepcií považujú za anomálne. Porov. anomálnosť frazém. 

Kategória:Frazeológia
Kategória:Literárne pojmy
Voľný kontext frazémy

**Voľný kontext frazémy** je ľubovoľné okolie frazémy, ľubovoľné slovné alebo vetné spojenie, s ktorým sa môže frazéma spájať tak, aby sa uplatnili jej významové, kategoriálne aj formálne vlastnosti. Kategóriu voľného kontextu frazémy rozvila tzv. kontextologická teória frazeológie (N. N. Amosova), ktorá popri tomto pojme rozvila aj pojem zvyčajného kontextu frazémy (p.) pričom sa naznačila spoločná báza obidvoch uvedených pojmov. Na priestupnosť hranice medzi obidvoma kategóriami poukázala aj špecifická teória okolia frazémy. Porov. okolie frazémy. 

## Literatúra
* N. N. Amosova, 1963. 

Kategória:Frazeológia
Kategória:Literárne pojmy
Vonkajší vzťah frazémy

**Vonkajší vzťah frazémy** je syntaktický vzťah medzi frazémou ako celkom a slovami z kontextu, ktorý sa vyskytuje pri nej. Povahu týchto vzťahov určujú viaceré skutočnosti, predovšetkým však to, či sa frazéma zapája do kontextu kontaktovým alebo dištančným spôsobom, ďalej slovnodruhová príslušnosť kľúčového komponenta frazémy (najživšie a najpestrejšie vzťahy majú frazémy so slovesom ako kľúčovým slovom), potom stupeň sémantického spätia komponentov vo frazéme (napr. frazeologické spojenia majú vo všeobecnosti početnejšie i rozmanitejšie vonkajšie (syntaktické) vzťahy ako frazeologické zrasty) a napokon aj miera ustálenosti (mikroustálenosti) frazémy, a to najmä ustálenosti tvarovej (morfologickej a syntaktickej). Súhrn všetkých týchto vzťahov frazémy sa niekedy súborne nazýva syntaxou frazémy, resp. vonkajšou syntaxou frazémy. 

Kategória:Frazeológia
Kategória:Literárne pojmy
Horúce miesto

**Horúce miesto** () môže byť:
* v jadrovej syntéze: pozri horúca škvrna (jadrová syntéza)
* v genetike: miesto DNA, na ktorom sa veľmi často vyskytujú mutácie, pozri horúce miesto (genetika)
* v informatike:
** v databázach: dátové prvky, ktoré sú používané a menené (skoro) všetkými transakciami, pozri horúce miesto (databáza)
** v softvéri: pozri horúce miesto (softvér)
** hot spot
* Horúce miesto (film z roku 1990)

## Pozri aj
* hot spot
* miesto lokálneho tepelného preťaženia (jadrová energetika)
Všeobecná frazelógia

**Všeobecná frazelógia** je časť frazeologickej teórie, ktorá rieši otázky metodológie a metodiky skúmania frazém, problémy vymedzenia a klasifikácie frazém a vzťah frazeológie k iným lingvistickým a nelingvistickým disciplínam. 

Kategória:Frazeológia
Kategória:Literárne pojmy
Výchovné pôsobenie frazeológie

**Výchovné pôsobenie frazeológie** je pôsobenie frazeológie s využitím pozitívnych životných skúseností, základných morálnych princípov a ideálov vo výchove, v pedagogickom procese pri rozvíjaní osobnosti žiaka. Pri tomto pôsobení treba brať do úvahy, že frazeológia vyjadruje ľudskú životnú múdrosť, ľudský život s jeho negatívami a protirečeniami, ale zároveň aj s ideálmi a pozitívami. Pri úsilí dosiahnúť výchovné pôsobenie frazeológie treba dešifrovať často skrytý výchovný zmysel frazémy a starostlivo ho vysvetliť v tom zmysle, že morálny aspekt napriek ťažkostiam prevládne a zvíťazí. 

Kategória:Frazeológia
Kategória:Literárne pojmy
Výchovný cieľ frazém

**Výchovný cieľ frazém** je aplikovanie významu frazémy v pozitívnom zmysle formujúcom hodnoty a ideály a zároveň využívajúcom výchovné poučenie s kritickým zameraním voči ľudským či spoločenským nedostatkom a chybám. 

Kategória:Frazeológia
Kategória:Literárne pojmy
Výklad frazeologickej jednotky

**Výklady frazeologických jednotiek** sú metajazykové ekvivalenty významu frazémy vo forme analytickej parafrázy, slovného spojenia, resp. niekedy aj jednoslovného synonymného ekvivalentu, ale aj vo forme logického zápisu používané najmä v lexikografii. 

Kategória:Frazeológia
Kategória:Literárne pojmy
Vývinová variantnosť frazém

**Vývinová variantnosť frazém** je jedna zo základných vlastností frazém; stály sprievodný jav vo frazeológii vo všetkých vývinových obdobiach jazyka. Určenie variantnosti frazém (morfologickej, syntaktickej al. lexikálnej) je podmienené
:a) jednotou vnútornej motivácie frazémy, jej obrazu s jeho formálnou štruktúrou. Za hranicami tejto jednoty sa končí variantnosť a začína sa synonymia;
:b) relatívnou jednotou syntaktickej konštrukcie, v rámci ktorej prebiehajú lexikálne zámeny komponentov frazém, ktoré majú spravidla zákonitý systémový charakter. Variantnosť umožňuje vysvetliť historický vývin frazém. Pri postupnom ustaľovaní spojenia sa zo začiatku vyskytuje väčšie množstvo variantov, ktoré jestvujú istý čas popri sebe, no postupne dochádza k ústupu, resp. zániku väčšiny variantov a zachováva sa iba jeden, dva, zriedka viac variantov. V staršom období vývinu jazyka je variantnosť výraznejšia. Porov. historický variant. 

## Literatúra
* V. M. Mokijenko, 1980. 

Kategória:Frazeológia
Kategória:Literárne pojmy
Vývinová modifikácia

**Vývinová modifikácia** je frazéma vyskytujúca sa v priebehu vývinu jazyka a odlišujúca sa svojou formou i obsahom od súčasných frazém.

## Pozri aj
* historický pendant frazémy
* historický variant frazémy
* historické synonymum frazémy.

Kategória:Frazeológia
Kategória:Literárne pojmy
Vznik frazém

**Vznik frazém** je proces tvorenia frazém. Vo frazeológii sa uplatňujú nasledovné frazeologizačné mechanizmy:
* funkčno-sémantické prehodnotenie voľného slovného spojenia, napr. *infarktová situácia, držať ruku na pulze niečoho, kto je kto, uťahovať opasky, *2. z ustálených slovných spojení, a to buď priamou frazeologizáciou ustáleného slovného spojenia (často odborného termínu), alebo ustálené slovné spojenie tvorí pri frazeologizácii derivačnú bázu, resp. transformačný základ, napr. *reťazová reakcia, čierna skrinka, palebná čiara, spätná väzba, cieľová rovinka, skúška pevnosti, *3. z iných frazeologických jednotiek. Ide spravidla o nové kontextové použitie, jej nové valenčné, resp. distribučné možnosti a jej nové variantné zmeny na rovine syntaktickej, kexikálnej, morfologickej a tiež štylistickej, čo býva zárodkom ďalšieho pohybu a sú to prvé signály nového vývoja. Ku vzniku nových frazém z existujúcich frazém dochádza niekoľkými spôsobmi. K najčastejším patrí zmena komponentového zloženia pôvodnej frazém, a to buď jej rozšírením alebo skrátením. Tento proces vo frazeológii teoreticky osvetlil V. M. Mokijenko (1980) v protirečení medzi implicitnosťou a explicitnosťou vo vývine frazém,
* rozvojom polysémie, napr. rus. *buď zdorov! *znamenalo pôvodne želanie zdrvia pri rozlúčke, pozdrav pri prípitku, dnes sa okrem toho používa ako znak vysokého uznania o niečom. Frazéma *lišnije ľudi *označovala pôvodne ľudí, ktorí nevedia uplatniť svoje schopnosti v spoločnosti, dnes sa tak označujú aj nezamestnaní.
* Ďalším spôsobom je vznik frazém podľa iných frazeoloických analógií, napr. rus.: *rubľ v rubľ *z frazémy *kopejka v kopejku; do muški *z *do lampočki; žostkaja posadka *analógiou pomocou antonyma z *mjagkaja posadka*. 

## Literatúra
* P. Ďurčo, 1987. 

Kategória:Frazeológia
Kategória:Literárne pojmy
Wellerizmus

**Wellerizmus** je osobitný paremiologický žáner, ktorý sa vyznačuje tým, že má pevne ustálenú nielen vlastnú výrokovú časť (factum), ale aj uvádzaciu vetu, v ktorej sa určujú okolnosti platnosti samotného výroku.

V slovenskej ľudovej slovesnosti nemá výraznejšie zastúpenie, i keď isté náznaky aj tam existujú. Vo folklóre niektorých národov však existuje ako živý žáner, hoci jeho pomenovanie podľa Dickensovej postavy (Sam Weller) by napovedalo skôr umelý pôvod. Wellerizmus máva záväznú dvojčlennú štruktúru, pričom sám výrok môže už byť hotovým iným útvarom (napr. príslovím alebo prirovnaním) alebo aktuálnou myšlienkou. Druhá časť jeho výstavby máva podobu súvetia, a to priraďovacieho alebo podraďovacieho. V súčasnej komunikácii sa tento žáner uplatňuje najčastejšie na vyjadrenie humorných alebo sebaironizujúcich výpovedí, napr.: *„Všade dobre, doma najlepšie, ako povedal ten ujo, keď nedostal devízový prísľub.“* *„Uvidíme – povedal slepý hluchému a pobrali sa na farebný film.“*

Kategória:Frazeológia
Kategória:Literárne pojmy
Kategória:Eponymické termíny
Alfons Mucha

**Alfons Maria Mucha** (* 24. júl 1860, Ivančice – † 14. júl 1939, Praha) bol český maliar, grafik a návrhár, najvýznamnejšia maliarska osobnosť európskej secesie a jedna z určujúcich osobností českého maliarstva.

Secesia poprela a prekonala historizmus a eklekticizmus umeleckých slohov 19. storočia a položila základy pre rozvoj moderného umenia 20. storočia. Hlavná myšlienka secesie je o novom spojení umenia so životom. Poznamenala celý ďalší vývoj modernej kultúry od architektúry po všetky oblasti úžitkového umenia.

Medzi jeho vrcholné diela patrí *[[Slovanská epopej]]*, cyklus veľko-formátových obrazov, ktorými chcel Mucha zhrnúť dejiny Slovanského národa.

## Galéria

Súbor:Mucha-Maud Adams as Joan of Arc-1909.jpg
Súbor:Alfons Mucha - 1896 - Spring.jpg
Súbor:Slavnost svatovitova na rujane.jpg
Súbor:Alfons Mucha at work Slavs Mucha 4.jpg


## Literatúra
* 
*  [bilingválny anglicko-český text; kniha prezentuje fotografické dielo A. Muchu]
* 
* 

## Iné projekty

## Externé odkazy
* 
* Alfons Mucha v databáze umenia abART
* Muchovo múzeum v Prahe
* Nadácia Mucha
* Slovanská epopej (archív)

Kategória:Českí maliari
Kategória:Českí fotografi
Kategória:Českí výtvarníci
Kategória:Secesia
Kategória:Českí slobodomurári
Kategória:Autori bankoviek
Kategória:Osobnosti na česko-slovenských poštových známkach
Kategória:Pochovaní v Prahe
Kategória:Výtvarníci poštových známok
Kategória:Nositelia Radu Františka Jozefa
Tálium

**Tálium** (lat. *Thallium*) je chemický prvok v Periodickej tabuľke prvkov, ktorý má značku **Tl** a protónové číslo 81. Tálium je v zemskej kôre veľmi vzácny chemický prvok. Priemerný obsah je 0,52 ppm (mg/kg). V morskej vode je jeho koncentrácia taká nízka, že ju nemožno zmerať ani najcitlivejšími analytickými technikami, pričom sa udáva, že nižšia ako 0,01 μg/l. Vo vesmíre pripadá na jeden atóm tália približne 300 miliárd atómov vodíka.

Tálium objavil v roku 1861 anglický chemik William Crookes pri spektroskopickom skúmaní rúd. Keďže sa dovtedy neznámy prvok prejavoval v spektre jasnou zelenou emisnou čiarou nazval ho tálium, z gréckeho thallos, zelený. 

V horninách sa vyskytuje vždy ako prímes, predovšetkým v sulfidických rudách medi, olova a zinku. Odpad po spracovaní týchto rúd slúži ako surovina na prípravu čistého tália elektrolýzou. V niektorých lokalitách sa nachádza vo zvýšenej koncentrácii v ílovitých mineráloch a žule.

Halogenidy tália sa podobajú na halogenidy striebra (sú to ťažko rozpustné svetlocitlivé látky), hydroxid tálny je veľmi silný hydroxid na úrovni hydroxidov alkalických kovov. Zlúčeniny tália sú veľmi toxické a používali sa ako základná súčasť niektorých prostriedkov na hubenie krýs, iných hlodavcov a hmyzu.

## Iné projekty


Kategória:Kovy
Výpovedná komplexnosť frazém

**Výpovedná komplexnosť frazém** je vlastnosť frazém vyplývajúca z funkčných aspektov frazém, ktoré súvisia s aktuálnou situáciou, s komunikačnou aktivitou hovoriaceho tak tesne, že je tu zrejmá spojitosť s plánom výpovede, s plánom vety. Frazémy boli prvotne aktuálnymi výpoveďami a niektoré z nich si zachovali vetný charakter, napríklad niektoré príslovia a porekadlá *trafila kosa na kameň; horšie bolo, a nechválili; čo na srdci*, *to na jazyku.* 

Kategória:Frazeológia
Kategória:Literárne pojmy
Cudzinec (Camus)

***Cudzinec*** (novela, francúzsky *L’Étranger*) je dielom francúzskeho spisovateľa Alberta Camusa. Napísal ju v roku 1942. Je príkladným dielom absurdnistickej fikcie. Dej sa odohráva v Alžírsku, je písaný v prvej osobe. Hlavnou postavou je skromný úradník Meursault.
Témou je život tohto človeka, jeho zúfalstvo a nešťastie, cíti sa byť cudzincom v ľudskej spoločnosti.

## Pozri aj
*100 kníh 20. storočia podľa Le Monde

Kategória:Knihy z 1942
Kategória:Knihy Alberta Camusa
Kategória:Sfilmované romány
Kevin Carter (fotograf)

**Kevin Carter** (* 13. september 1960, Johannesburg, Južná Afrika – † 27. júl 1994, tamže) bol juhoafrický fotograf a žurnalista. 

Bol členom skupiny žurnalistov známej ako „*Bang-Bang Club*“. Snažili sa odhaliť zverstvá apartheidu. V marci 1993 odišiel do Sudánu zdokumentovať miestne rebelské povstanie. Zažil šok z videnia veľkého hladomoru a biedy a začal to fotografovať. Tu vznikla jeho najznámejšia fotka, fotka vyhladovaného malého dieťaťa ako sa snaží všetkými silami priplaziť k obžive a supa, ktorý priletel a vyčkával na smrť dieťaťa. Symbol bezmocnosti, sup, odletel, až keď ho fotograf odháňal preč.

Carter získal v roku 1994 Pulitzerovu cenu.
27. júla 1994 vo veku 33 rokov spáchal samovraždu, pravdepodobnou príčinou bola depresia.

## Externé odkazy
* http://picturenet.co.za/photographers/kc/ 
* 

Kategória:Narodenia v 1960
Kategória:Úmrtia v 1994
Kategória:Juhoafrickí fotografi
Kategória:Juhoafrickí novinári
Kategória:Obete samovrážd
Kategória:Osobnosti z Johannesburgu
Alternanta

**Alternanta** alebo **alternant** môže byť:
* v gramatike: nedištinktívny variant fonémy alebo morfémy, hláska vyskutujúca sa kombinatoricky nezávisle v určitých gramatických formách, pozri alternanta (gramatika)
* vo frazeológii: zámenný výraz, ktorý vo všeobecnej podobe zastupuje konkrétne premenlivé zložky frazémy, pričom signalizuje ich tvar a postavenie v spojení, pozri alternanta (frazeológia)

**Alternant** môže byť aj herec, ktorý alternuje (strieda sa) v tej istej úlohe v jednej inscenácii.

## Referencie
Comparatum

**Comparatum** môže byť:
*vec, ku ktorej sa niečo prirovnáva na základe spoločných znakov
*v jazykoveda: comparatum (jazykoveda)
Humahuaca

**Humahuaca** môže byť:
*mesto, pozri Humahuaca (mesto)
*department, pozri Humahuaca (department)

## Pozri aj
*Quabrada de Humahuaca
Kevin Carter

**Kevin Carter** môže byť:
*juhoafrický fotograf, pozri Kevin Carter (fotograf)
*pieseň o tomto fotografovi, pozri Kevin Carter (pieseň)
*hráč National Footbal League, pozri Kevin Kevin Carter (hráč)

Carter, Kevin
Hamburger Sternwarte

thumb|250px|Plán observatória s fotografiami
**Hamburger Sternwarte** je univerzitné observatórium v Bergedorfe, mestskej časti Hamburgu, Nemecko (+10°8,1'; +53°28,9'; 45 m). Vzniklo roku 1910 z pôvodného observatória v Hamburgu, založeného roku 1833. Zaoberá sa spektroskopiou a fotometriou hviezd, astrometriou, teoretickou astrofyzikou a výskumom medziplanetárnej hmoty. 

## Vybavenie
* 100 cm reflektor, 
*  60 cm refraktor, 
* trojitý 34 cm astrograf, 
* dve 36/42 cm Schmidtove komory, 
* 80/120 cm Schmidtova komora (r. 1980 presunutá do observatória Centro Astronómico Hispano-Alemán)

Kategória:Astronomické observatóriá v Nemecku
Kategória:Stavby v Hamburgu
Bergedorfer Spektraldurchmusterung

**Bergedorfer Spektraldurchmusterung** (BSD) je päťdielny katalóg spektier z rokov 1935-1953, zostavený A. Schwassmannom a A. A. Wachmannom.

Kategória:Astronomické katalógy hviezd
Berliner Astronomisches Jahrbuch

**Berliner Astronomisches Jahrbuch** je astronomická ročenka, ktorú založil J. E. Bode roku 1794; vydávala ju Berlínska akadémia vied. Na jej zostavení pracoval D. Bernoulli, J. E. Encke, J. H. Lambert, A. I. Lexell a i. Roku 1959, keď sa na základe medzinárodnej dohody zlúčilo niekoľko medzinárodných astronomických ročeniek, vyšiel 184. (posledný) zväzok. Berliner Astronomisches Jahrbuch nahradila ročenka *[[Astronomical Ephemeris]]*.

Kategória:Astronomické ročenky
Bessel

**Bessel** môže byť:
*Friedrich Wilhelm Bessel
*planétka, pozri 1552 Bessel
*kráter na Mesiaci, pozri Bessel (kráter)
Antonín Popp

**Antonín Popp** (* 30. júl 1850, Praha - † 10. jún 1915, Praha) bol český sochár, medailér a pedagóg.

## Život
Narodil sa v Prahe ako syn sochára a modelára porcelánu Arnošta Poppa (1819 - 1883), s ktorým býva často zamieňaný, niekedy tiež vďaka zhodnej signatúre AP (inokedy signoval APP). Vyučil sa remeslu v dielni svojho otca, zároveň navštevoval priemyselnú školu Jednoty pre povzbudenie priemyslu v Čechách. Roku 1870 začal študovať kresbu na Akadémii výtvarných umení v Prahe, ale štúdia nedokončil. Podnikol študijné cesty do Mníchova a Viedne. 

Čoskoro si otvoril vlastný ateliér v Prahe. Preslávili ho monumentálne alegorické, historické a portrétne diela, ktorými sa zúčastnil výzdoby verejných budov, najviac pražských, najmä Národného múzea a Národného divadla.

Ako pedagóg vyučoval modelovanie na Českej technike (ČVUT), kde v roku 1896 dosiahol hodnosť docenta. Učil aj na UMPRUM v Prahe.

## Dielo
* bronzové busty Františka Škroupa, Josefa Ressela, Pavla Jozefa Šafárika, grófa F. A. Kolovrata Libštejnského, Františka Palackého a ďalších v Národnom múzeu v Prahe
* Reliéf *Císař Rudolf II. v kruhu svých umělců a vědců*
* Portrétne medailóny českých kráľov Karola IV., Jiřího z Poděbrad, Ferdinanda V.
* Alegória *Historie*, *Archeologie* na priečelí a *Géniové nesou českou královskou korunu* na atike Národného múzea v Prahe
* Alegorické súsošie *Svornost* a *Ušlechtilost* s českým levom na štíte v jeho strede v priečelí Meštianskej besedy v Plzni a plastická výzdoba Veľkej sály tej istej budovy
* Časť plastickej výzdoby dvorany Mestskej sporiteľne (Rytířská ul. 29) v Prahe
* Tepaná plastika *Génia se lvem* na budove Českej národnej banky (pôvodne Živnostenskej banky) (ul. Na příkopech) v Prahe
* Kamenné alegorické sochy *Věda* a *Práce* v nikách hlavného vchodu budovy ČVUT na Karlovom námestí v Prahe
* Dve bronzové sochy Viktórie na stĺpoch mosta Svatopluka Čecha v Prahe
* Plastika rytiera na štíte radnice v Kladne
* Bronzová busta filozofa a matematika Bernarda Bolzana pre Panteón Národného múzea v Prahe
* Bronzové busty Josefa Kajetána Tyla a Václava Klimenta Klicpera pre foyer Národného divadla

## Galéria

Súbor:Detail_pruceli_Mestanske_besedy_v_Plzni.jpg|Alegorické súsošie *Svornost* a *Ušlechtilost* na Meštianskej besede v Plzni
Súbor:Kladno,_náměstí_starosty_Pavla,_průčelí_radnice_socha_rytíře.jpg|Plastika rytiera na radnici v Kladne


## Literatúra
* *Nový slovník českého výtvarného umění*, díl I., ed. A.Horová. Praha Academia 1999

## Iné projekty

## Externé odkazy
* Zoznam diel v databáze Národní knihovny ČR
* Antonín Popp v Informačnom systéme abART
* Antonín Popp  - socharstvi.info

## Zdroj

Kategória:Českí sochári
Kategória:Medailéri
Kategória:Osobnosti z Prahy
London Eye

náhľad|London Eye v roku 2005

**London Eye** je vyhliadkové koleso v Londýne a tretie najväčšie vyhliadkové koleso v Európe, vyššie je už iba Singapore Flyer (168 m) a Hviezda Nančangu (160 m). Je vysoké 135 m, má 32 kabínok a stojí na južnom brehu rieky Temže, na South Bank, medzi Hungerford Bridge a Westminster Bridge, v obvode Lambeth. V jeho susedstve stojí County Hall, sídlo Dalí Universe a London Aquarium. Do júla 2002 sa kolom previezlo priblížne 8,5 miliónov ľudí.
Do jednej kabínky sa zmestí 25 ľudí a jedno otočenie trvá 30 minút.

London Eye patrí k najnavštevovanejším turistickým atrakciám na svete.

## Dopravné spojenie
Najbližšie stanice londýnskeho metra:
* **[[Waterloo (stanica metra)|Waterloo]]<nowiki/>w**
* (Waterloo & City, Bakerloo, Jubilee a Northern Libe)
* **[[Charing Cross (stanica metra)|Charing Cross]]** (Bakerloo a Northern Libe)
* **[[Westminster (stanica metra)|Westminster]]** (Jubilee, District a Circle Line)
Najbližšie železničné stanice:
* **[[Waterloo (železničná stanica)|Waterloo]]**
* **[[Charing Cross (železničná stanica)|Charing Cross]]**

## Galéria

Súbor:Capsule, London Eye, London SE1 - geograph.org.uk - 2492220.jpg|Jedna z kabínok
Súbor:London Eye and River Thames - geograph.org.uk - 2340850.jpg|Nočný záber
Súbor:Londra -1 London Eye -2 Parliament - 3 Big Ben - 4 Westminster - (All in one) - panoramio.jpg|Na pozadí s Westminsterským palácom, Big Benom a Westminsterským opátstvom
Súbor:The Structure of The Eye (26301495578).jpg|Základy


## Iné projekty

## Externé odkazy
* London Eye oficiálna stránka 

Kategória:Lambeth
Kategória:Stavby v Londýne
Kategória:Kolotoče
Max Švabinský

**Max Švabinský** (celým menom **Maxmilian Theodor Jan Švabinský**, * 17. september 1873, Kroměříž – † 10. február 1962, Praha) bol český maliar a rytec.

Jeden z najvýznamnejších českých umelcov dvadsiateho storočia, uznávaný pre svoju neobyčajnú kresliarsku zručnosť a rozmanitosť grafických techník. Portrétoval mnohé významné osobnosti tej doby. Spoločne s Janom Preislerom, Antonínom Slavíčkom a Milošom Jiránkom patrí ku generácii umelcov, ktorí položili základy českého moderného výtvarného umenia dvadsiateho storočia. Švabinský sa veľkou mierou podieľal aj na zviditeľnení českého výtvarného umenia v celej Európe.

## Ocenenia
Bol zakladajúcim členom SČUG Hollar, členom SVU Mánes, kuratória Modernej galérie, viedenského spolku umelcov Hagenbund a Société nationale des Beaux-Arts v Paríži. Mal titul Doctor honoris causa Masarykovej univerzity v Brne, rytierom Radu čestnej légie, profesorom c. k. Akadémie umení v Prahe, osemkrát jej rektorom, doživotným čestným profesorom Akadémie výtvarných umení v Prahe, nositeľom Radu republiky, akademikom-korešpondentom Real Academia de Bellas Artes v Madride a laureátom ceny talianskej vlády za kolekciu leptov.

V roku 1937 bola v oblasti bankoviek na výstave umenia v Paríži ocenená jeho tisíckoruna z roku 1934. Bankovka vznikla v spolupráci s rytcom Karlom Wolfom.

Roku 1945 bol ocenený titulom národný umelec.

## Dielo

Medzi grafické techniky, ktorým sa v priebehu života venoval, patrila: olejomaľba, perokresba, litografia, mozaika, akvarel, mezzotinta, lept, pastel, drevoryt, návrh na vitráž, kresba suchou ihlou, rudkou, čiernou kriedou, ceruzkou, uhľom.

Umelcov žánrový register: portréty, krajinomaľba, ilustrácie, erotické námety, plagáty, návrhy gobelínov, vitráží, poštových známok a bankoviek.

Medzi najznámejšie obrazy Švabinského patria:
* *Chudý kraj* 1900 olej, plátno, 179×246 cm
* *Splynutí duší* 1896 olej, plátno, 65,5×45,5 cm
* *Růžový portrét* 1898 olej, plátno, 152×135 cm
* *Kulatý portrét* 1897 olej, plátno, Ø 105,5 cm
* *Kamélie* 1903 pero, štetec, tuš, akvarel, 1220×607 mm

## Zaujímavosti
Po Maxovi Švabinskom je pomenovaná ulica v Bratislave, pozri Švabinského (Bratislava), a Nitre, pozri Švabinského (Nitra).

## Literatúra
* Jana Orlíková: *Max Švabinský: Ráj a mýtus*. Gallery, 2001. ISBN 80-86010-50-3
* Ludvík Páleníček: *Švabinského český slavín*. Praha: SPN, 1973. 14-099-73
* Zuzana Švabinská: *Světla Paměti*. Praha: Academia, 2002. ISBN 80-200-0912-4
* Hana Volavková: *Max Švabinský*. Praha: Odeon, 1977. 01-508-82 

## Iné projekty

## Externé odkazy
*  Ukážky grafických listov

## Zdroj
* 

Kategória:Českí maliari
Kategória:Českí výtvarníci
Kategória:Nositelia Radu čestnej légie
Kategória:Česko-slovenskí národní umelci
Kategória:Osobnosti z Kroměříža
Kategória:Pochovaní v Prahe
Kategória:Držitelia čestných doktorátov Masarykovej univerzity
Kategória:Výtvarníci poštových známok
STS-45

**STS-45** bola misia raketoplánu Atlantis americkej NASA v roku 1992. Hlavným užitočným zariadením bolo atmosférické laboratórium Atlas-1 (Atmospheric Laboratory for Applications and Science).

## Posádka
*Charles F. Bolden (3), veliteľ 
*Brian Duffy (1), pilot 
*Kathryn D. Sullivanová (3), veliteľka nákladu 
*David C. Leestma (3), špecialista 
*Michael Foale (1), špecialista 
*Byron K. Lichtenberg (2), špecialista na obsluhu nákladu 
*Dirk D. Frimout (1), špecialista nákladu – Belgicko

(v zátvorkách je uvedený celkový počet letov do vesmíru vrátane tejto misie)

## Problémy so štartom
Plánovaný štart raketoplánu 23. marca bol odložený o jeden deň. Pri plnení nádrže kvapalným vodíkom bola zistená zvýšená koncentrácia vodíka v priestore motora. Pozemný technický tím pri hľadaní poruchy zistil, že problém bol pri tesnení medzi družicovým stupňom a vonkajšej nádrže (ET). Netesnosť vznikla kvôli rozdielnym teplotám. Hneď ako sa teploty okolo tesnenia vyrovnali, koncentrácia vodíka sa dostala na normálne hodnoty. Štart bol preplánovaný na 24. marec.

## Hlavné úlohy misie
Najdôležitejším zariadením na palube v nákladovom priestore bolo atmosférické laboratórium ATLAS-1. Laboratórium bolo vybavené dvanástimi prístrojmi dodanými zo Spojených štátov, Francúzska, Nemecka, Belgicka, Švajčiarska, Holandska a Japonska na štúdium chemických vlastností atmosféry, slnečného žiarenia, fyzikálnych vlastností kozmickej plazmy a pokusmi s ultrafialovou astronómiou.

Prístroje v laboratóriu ATLAS-1:
* infračervený spektrometer (Atmospheric Trace Molecule Spectroscopy – ATMOS)
* belgický infračervený spektrometer Grille
* mikrovlnný detektor (Millimeter Wave Atmospheric Sounder – MAS)
* spektroskopické laboratórium (Imaging Spectrometric Observatory – ISO)
* ultrafialový prístroj (Atmospheric Lyman-Alpha Emissions – ALAE)
* kamera pre štúdium plazmy (Atmospheric Emissions Photometric Imager – AEPI)
* urýchľovač elektrónov (Space Experiments with Particle Accelerators – SEPAC)
* rádiometer s aktívnou dutinou (Active Cavity Radiometer -ACR)
* zariadenie na meranie slnečnej konštanty (Measurement of Solar Constant – SOLCON)
* spektrometer (Solar Spectrum – SOLSPEC)
* slnečný ultrafialový monitor intenzity žiarenia (Solar Ultraviolet Spectral Irradiance Monitor – SUSIM)
* ultrafialový ďalekohľad (Far Ultraviolet Space Telescope – FAUST)

Mimo laboratórium ATLAS-1 bol na palube raketoplánu ešte ultrafialový spektrometer (SSBUV) a niekoľko ďalších experimentov.

## Iné projekty

## Externé odkazy
* Stránka o STS-45 na webe NASA 
* Informácie o lete STS-45 

STS-045
Kategória:Kozmické lety s ľudskou posádkou
Kategória:Vedecké kozmické misie
Kategória:Kozmonautika v 1992
Norimberské zákony

**Norimberské zákony** boli dva ústavné zákony prijaté 15. septembra 1935 na zasadaní Ríšskeho snemu v Norimbergu, ktoré sa týkali občianstva a nemeckého pôvodu občanov, v širšom zmysle aj nasledujúce nemecké zákonné úpravy a vykonávacie predpisy obsahujúce nástroje na perzekúciu tzv. „rasovo menejcenného obyvateľstva“. 

Tieto zákony sa stali základom pre neskoršie vylúčenie Židov z nemeckej spoločnosti, na ich základe sa konalo prenasledovanie, nacistická rasová diskriminácia a genocída. Tieto zákony legitimizovali vlnu antisemitských nepokojov a akcií.

Zákony sa stali základom obdobných úprav aj v Nemeckom okupovaných/ovplyvňovaných štátoch, napr. v Protektoráte Čechy a Morava a v prvej Slovenskej republike.

## Jednotlivé zákony
Prvý zákon (Zákon o ríšskom občianstve) stanovil, že občanom Ríše môže byť len občan s "príbuznou krvou". Židia ním následne stratili všetky svoje politické práva. Do roku 1943 bol zákon doplnený 13-krát, týmto dochádzalo k zbaveniu všetkých občianskych práv pre Židov. Židia sa stali "Staatsangehörige" (štátni príslušníci), zatiaľ čo árijskí Nemci boli označovaní ako "Reichsbürger" (ríšski občania).

Druhý zákon (Zákon o ochrane nemeckej cti a krvi) zakázal uzatvárať manželstvá medzi Nemcami a Židmi. Židovským domácnostiam bolo zakázané zamestnávať nemeckých služobníkov. Židom bolo tiež zakázané vyvesovať ríšsku štátnu vlajku alebo používať jej farby.

Tieto nové antisemitské zákony plnili nielen symbolickú funkciu zdôraznenia nutnosti vylúčenia Židov zo spoločnosti, ale predovšetkým legitimizovali vlnu antisemitských vzbúr (pogromov) a zatýkania Židov.

Vzhľadom na to, že ani nacisti nemali k dispozícii žiadny spoľahlivý vedecký prostriedok na zisťovanie rasy, bola pre určenie židovského pôvodu podľa Norimberských zákonov rozhodujúca príslušnosť prarodičov k židovskej náboženskej obci. Za plného Žida bol považovaný každý, kto pochádzal aspoň z troch židovských prarodičov. Veľmi komplikovaná bola potom kategorizácia tzv. "miešancov". Za "miešancov prvého stupňa" či "položidov" boli považovaní tí, ktorí mali dvoch židovských prarodičov a k dátumu vydania Norimberských zákonov neboli členovia židovskej náboženskej obce, ani nežili v manželstve so Židom (v opačnom prípade boli považovaní za plných Židov). "Miešanci prvého stupňa" mali síce podobné práva ako plnoprávni nemeckí občania, ale mali aj niektoré obmedzenia, napr. smeli uzavrieť manželstvo iba s "miešancom prvého stupňa". Za "miešanca druhého stupňa" boli uznávaní všetci, ktorí mali jedného židovského prarodiča. Vzťahovali sa na nich síce niektoré obmedzenia vo výbere povolania, ale všeobecne platilo, že cieľom bola ich integrácia do nemeckej spoločnosti. Preto boli tiež napr. odvádzaní do Wehrmachtu, nemeckej armády. Ďalšie komplikované nariadenia sa zaoberali otázkou, do ktorej z predchádzajúcich kategórií patria deti narodené zo zmiešaných manželstiev. 

Tieto komplikované procedúry sa netýkali iba Židov, ale tiež nemalej časti nežidovskej spoločnosti. V rade štátnych povolaní boli záujemcovia nútení dokazovať svoj "árijský pôvod". 

Kategória:Antisemitizmus
Kategória:Dejiny Nemecka
Kategória:Norimberg
Kategória:Nacistická eugenika
Bessel (kráter)

**Bessel** je impaktný kráter na Mesiaci. Je pomenovaný po nemeckom astronómovi Besselovi.

Kategória:Impaktné krátery na Mesiaci
Kategória:Heslá Encyklopédie astronómie
Exxon Valdez

**Exxon Valdez** bol ropný tanker spoločnosti Exxon, ktorý stroskotal 24. marca 1989 o 21:00 na pobreží Aljašky s plným nákladom ropy. Pri katastrofe sa vylialo 50–150 miliónov litrov ropy.

Podľa odhadov mala ekologická katastrofa za následok smrť 250&nbsp;000 morských vtákov, 2&nbsp;800 morských vydier, 300 tuleňov, 250 orlov, do 22 kosatiek a miliárd vajíčok lososov a haringov.

## Iné projekty

Kategória:Námorné katastrofy
Kategória:Ekologické katastrofy
Kategória:Tankery
Kategória:Lode USA
Kategória:Katastrofy v 1989
Účinok

**Účinok** môže byť:
* všeobecne: výsledok pôsobenia, pozri pôsobenie
* vo fyzike: pozri účinok (fyzika)
* vo filozofii: pozri účinok (filozofia)
* v teórii trestného práva: porušenie alebo ohrozenie vzťahujúce sa na predmet útoku (pričom za predmet útoku sa považuje konkrétna osoba alebo vec)
Alenia Aermacchi

right|thumb|Frecce Tricolori MB-339A/PAN
**Alenia Aermacchi S.p.A.** je vedúca spoločnosť v produkcií cvičných lietadiel. Táto talianska spoločnosť predala dodnes 2000 lietadiel do viac než 40 štátov.

## Externé odkazy

*Oficiálna stránka